《丹山书堂》
宋代·真山民

作室悬知要肯堂，而翁家学颇增光。
一朝衿佩儒簪合，千古诗书屋壁香。
临曲烟霞归羽馆，钟山风月落僧房。
如何只揭精庐扁，解续斯文气焰长。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。